A lízing nem más, mint egy hitel, annyi különbséggel, hogy a tulajdonosa a gépjárműnek a finanszírozó lesz, majd a futamidő leteltével a jármű megvásárolható adott maradványértéken. Az operatív lízing vagy másik nevén tartós bérlet abban tér el, hogy a futamidő végén az autó visszakerül a tulajdonoshoz (lízingcég) és az pedig értékesíti a használt autó piacon. Operatív lízing előnyei a következők: Egyértelmű költség csökkenés rövid és hosszútávon rövid távon: nem szükséges a futamidő elején nagyobb tőkét befektetni, hosszútávon: az autókkal járó adminisztrációs és szerviz költségek és kötelességek (biztosítás, casco, cégautó adó, gumik cseréje, autó szervizelése) megszűnnek, azt az erre specializálódott flottakezelő átveszi Ön helyett.